b'\n_START_ARTICLE_\nPrva \xc4\x8de\xc4\x8denska vojna\n_START_SECTION_\nPredhodno dogajanje\n_START_PARAGRAPH_\nKavkaz in s tem \xc4\x8ce\xc4\x8denija je stoletja veljal kot nekak\xc5\xa1en divji zahod mogo\xc4\x8dne carske Rusije. Na za\xc4\x8detku 19. stoletja je to divje in pusto ozemlje pri\xc5\xa1lo pod rusko oblast. Prvotni prebivalci (\xc4\x8ce\xc4\x8deni kot narod takrat \xc5\xa1e niso obstajali), so temu odlo\xc4\x8dno nasprotovali zato so se za\xc4\x8deli upirati kar je v letih 1817-1864 pripeljalo do krvavih kavka\xc5\xa1kih vojen, te so razlike med Rusijo in Kavkazom \xc5\xa1e bolj poglobilo. \xc4\x8ceprav so bili glavni upori zatrti je tu in tam \xc5\xa1e vedno prihajalo do posameznih spopadov, ki so se vlekli do dokon\xc4\x8dnega razpada cesarske Rusije. Nova komunisti\xc4\x8dna oblast je \xc4\x8ce\xc4\x8denom obljubljala avtonomijo v okviru nove dr\xc5\xbeave, vendar se je kasneje izkazalo, da s tem ne bo ni\xc4\x8d zato so \xc4\x8ce\xc4\x8deni za\xc4\x8deli znova posegati po oro\xc5\xbeju, pomagalo ni niti ustanovitev \xc4\x8ce\xc4\x8densko-Ingu\xc5\xa1ke avtonomne republike v okviru Sovjetske zveze. Dogajanje je nato za nekaj \xc4\x8dasa zasen\xc4\x8dila druga svetovna vojna, leta 1944 pa se je Stalin odlo\xc4\x8dil, da bo \xc4\x8de\xc4\x8denskemu uporu na severnem Kavkazu dokon\xc4\x8dno naredil konec. NKVD je ukazal, da naj vsa severno kavka\xc5\xa1ka ljudstva preseli v Sibirijo na izpraznjena ozemlja pa naseli Ruse. Ukaz je bil izveden tako temeljito, da so \xc4\x8ce\xc4\x8deni kot ljudstvo nehali obstajati. V petdesetih letih prej\xc5\xa1njega stoletja tako v \xc4\x8ce\xc4\x8deniji ni \xc5\xbeivel skoraj noben \xc4\x8ce\xc4\x8den ve\xc4\x8d. Po Stalinovi smrti in obsodbi njegovih zlo\xc4\x8dinov je Nikita Hru\xc5\xa1\xc4\x8dov dovolil, da se \xc4\x8ce\xc4\x8deni, ki so pre\xc5\xbeiveli izgon vrnejo v svojo domovino._NEWLINE_Decembra 1991 je Sovjetska zveza nehala obstajati nasledila jo je Ruska federacija. Nova dr\xc5\xbeava se je zna\xc5\xa1la na robu kaosa, gospodarstvo se je \xc4\x8dez no\xc4\x8d sesulo, javne slu\xc5\xbebe so skoraj nehale delovati, vojska je bila le \xc5\xa1e bleda senca nekdanje Rde\xc4\x8de armade. Ker je bila nova Rusija sestavljena iz mnogih narodov se je \xc5\xa1tevilo zahtev po odcepitvi in ve\xc4\x8dji avtonomiji nenadoma pove\xc4\x8dalo. V ta namen je bil sestavljen poseben sporazum, ki je ruskim narodom podelil najve\xc4\x8djo mo\xc5\xbeno avtonomijo v okviru Rusije. Sporazum je podpisalo ve\xc4\x8dino dr\xc5\xbeave izjemi sta bili le \xc4\x8ce\xc4\x8denija in Tatarstan. Po napornih pogajanjih je bil leta 1994 s Tatarstanom dokon\xc4\x8dno sklenjen dogovor, s \xc4\x8ce\xc4\x8denijo pa pogajanja nikoli niti niso stekla kar je politi\xc4\x8dno krizo med Rusijo in \xc4\x8ce\xc4\x8denijo \xc5\xa1e dodatno poglobilo._NEWLINE_Do prve krize je pri\xc5\xa1lo 6. septembra 1991 ko je biv\xc5\xa1i ruski general \xc4\x8de\xc4\x8denskega porekla Dzhokhar Dudayev v \xc4\x8ce\xc4\x8deniji izvedel dr\xc5\xbeavni udar in strmoglavil \xc4\x8de\xc4\x8densko vejo komunisti\xc4\x8dne partije. Njegova popularnost med ljudmi je \xc4\x8dez no\xc4\x8d narasla zato je razglasil neodvisnost \xc4\x8ce\xc4\x8denije od Ruske federacija. Ker med \xc4\x8ce\xc4\x8dnijo in Rusijo ni bilo mogo\xc4\x8de dose\xc4\x8di nobenega dogovora je Jelcin v Grozni poslal posebne policijske enote, ki pa niso pri\xc5\xa1le dlje od letali\xc5\xa1\xc4\x8da saj so jih tam obkolile sile zveste Dodayevu. Potem ko je \xc4\x8ce\xc4\x8denija razglasila neodvisnost se je razdelila na dva dela; \xc4\x8ce\xc4\x8denijo in Ingu\xc5\xa1etijo. Ingu\xc5\xa1etija se je kasneje priklju\xc4\x8dila Ruski federaciji in se tako izognila vojni. \xc4\x8ce\xc4\x8denija je popolno neodvisnost razglasila leta 1993. Kmalu zatem je dr\xc5\xbeavo zajel kaos. Gospodarstvo in javne slu\xc5\xbebe so \xc4\x8dez no\xc4\x8d razpadle  ljudje ne\xc4\x8de\xc4\x8denskega porekla so zaradi nasilja za\xc4\x8deli zapu\xc5\xa1\xc4\x8dati dr\xc5\xbeavo, general Dudayev pa je med ljudmi postal vedno manj priljubljen. Nevzdr\xc5\xbene razmere v dr\xc5\xbeavi so pripeljale do dveh poizkusov dr\xc5\xbeavnega udara in dr\xc5\xbeavljanske vojne. Da bi Rusija prepre\xc4\x8dila \xc5\xa1irjenje spopadov v sosednje republike je na meje poslala vojsko s \xc4\x8dimer so se napetosti med dr\xc5\xbeavama \xc5\xa1e pove\xc4\x8dale. Odkrito je za\xc4\x8dela podpirati tudi upornike, oktobra 1994 je skupaj z najemniki organizirala napad na Grozni, ki pas se je spremenil v katastrofo. Kasneje se je izkazalo, da so bili najemniki ruski vojaki. Vlada v Moskvi se je zna\xc5\xa1la pod mo\xc4\x8dnim medijskim pritiskom zato je Jelcin od \xc4\x8ce\xc4\x8denov zahteval naj polo\xc5\xbeijo oro\xc5\xbeje. Ti so zahtevo zavrnili zato je Jelcin ruski vojski ukazal naj v \xc4\x8ce\xc4\x8deniji zagotovi red in mir, kmalu za tem sta se dr\xc5\xbeavi zna\xc5\xa1li na robu vojne._NEWLINE_Napad je predvideval kirur\xc5\xa1ki napad na \xc4\x8de\xc4\x8denske sile in odstranitev vseh voja\xc5\xa1kih in politi\xc4\x8dnih vodij, ki so nasprotovali politike Rusije.\n_START_SECTION_\nZa\xc4\x8detki\n_START_PARAGRAPH_\nNapad se je za\xc4\x8del 11. decembra 1994. Ruske sile so za\xc4\x8dele v \xc4\x8ce\xc4\x8denijo prodirati iz treh smeri vzhoda, zahoda in severa. Vse ni \xc5\xa1lo po na\xc4\x8drtih, napad iz dveh smeri je zastal saj se ruski poveljniki in vojaki niso \xc5\xbeeleli boriti nekatere enote sestavljene iz rezervistov pa so celo dezertirale. Pojavila so se celo poro\xc4\x8dila, da so nekatere enote sabotirala lastno opremo, da nebi od\xc5\xa1le na boji\xc5\xa1\xc4\x8de. Ve\xc4\x8d kot 800 profesionalnih vojakov in nekaj generalov je zavrnilo ukaz za napad zato so bili razre\xc5\xa1eni dol\xc5\xbenosti in poslani pred voja\xc5\xa1ka sodi\xc5\xa1\xc4\x8de. Kljub te\xc5\xbeavam v vodstvu se je napad v nekaj urah nadaljeval. Medtem je rusko letalstvo napadlo klju\xc4\x8dne strate\xc5\xa1ke to\xc4\x8dke v glavnem mestu in njegovi okolici. Pri napredovanju oklepno mehaniziranih enot so Rusi naredili stra\xc5\xa1ansko napako ko so med enote vklju\xc4\x8dili tovornjake z gorivom in strelivom. Kolone so bile po vstopu v \xc4\x8ce\xc4\x8denijo kmalu ustavljene na barikadah tam so jih pri\xc4\x8dakali uporniki in z nekaj streli uni\xc4\x8dili transporterje z gorivom in strelivom s \xc4\x8dimer je bila uni\xc4\x8dena cela bojna kolona. Kot velik problem se je izkazala tudi pripravljenost enot na boj. Enote so bile za boj popolnoma  nemotivirane, neusposobljene in slabo opremljene. O tem pri\xc4\x8da tudi slabo na\xc4\x8drtovan desant ruskih posebnih enot, ki so po desantu na njih dobesedno pozabili tako, da so morale enote predati upornikom._NEWLINE_Med napadom je bilo ruskim enotam ukazano naj bodo prizanesljive do civilistov, ukaza ni skoraj nih\xc4\x8de upo\xc5\xa1teval saj vojaki niso bili usposobljeni za tovrstne naloge poleg tega so vojakom ob napadu \xc4\x8de\xc4\x8denskih skupin popustili \xc5\xbeivci in uni\xc4\x8dili vse kar je bilo okoli njih. \xc4\x8ce\xc4\x8denske uporni\xc5\xa1ke skupine, ki so bile sestavljene iz nekaj deset mo\xc5\xbe so pri napadu na ruske enote uporabile taktiko udari in zbe\xc5\xbei pri \xc4\x8demer same skoraj niso imele nobenih izgub, ruske izgube pa so bile gromozanske. Redna vojska je bila proti tej taktiki popolnoma nemo\xc4\x8dna zato se je zatekla k totalni vojni. Pred samim napadom ali med obrambo je na pomo\xc4\x8d poklicala letalstvo in topni\xc5\xa1tvo, ki je dobesedno z zemljo zravnalo cele mesta in vasi. Prav ta taktika pa je Rusom naredila najve\xc4\x8djo \xc5\xa1kodo saj je skokovito naraslo \xc5\xa1tevilo mrtvih civilistov s tem pa se je spremenilo tudi mnenje med civilnim prebivalstvom, ki je bilo prej naklonjeno Rusom po napadi pa se je prevesilo na stran upornikov. Konec decembra 1994 so bili Rusi \xc5\xbee v predmestju Groznega kjer so se za\xc4\x8deli pripravljati na najve\xc4\x8djo bitko po Stalingradu in Budimpe\xc5\xa1ti.\n_START_SECTION_\nBitka za Grozni\n_START_PARAGRAPH_\nBitka za Grozni se je za\xc4\x8dela v zgodnjih jutranjih urah 31. decembra 1994 in je bila ena najbolj dramati\xc4\x8dnih bitk prve \xc4\x8de\xc4\x8denske vojne. Preden so Rusi v mesto poslali svoje enote  so ruska letala in topni\xc5\xa1tvo center mesta in ostale pomembne to\xc4\x8dke v mestu zasula s tiso\xc4\x8dimi raketami, bombami in granatama. Na zahodnem delu mesta so rakete zadele rafinerijo v centru pa naftni in\xc5\xa1titut. Nafta se je v\xc5\xbegala in v nekaj urah je bil Grozni odet v \xc4\x8drn dim. _NEWLINE_Na\xc4\x8drt za napad je bil sestavljen nekaj dni pred samim napadom zato je bil izredno pomanjkljiv, poveljniki, ki naj bi vodili napad pa so bili brez zemljevidov mesta. Glavna tar\xc4\x8da napada je bila predsednikova pala\xc4\x8da v sredi\xc5\xa1\xc4\x8du mesta, napad naj bi potekal iz \xc5\xa1tirih smeri in ob podpori letalstva, topni\xc5\xa1tva in specialnih enot, ki naj bi s helikopterskimi desanti varovala boke napredujo\xc4\x8dih kolon. Na dan napada je bilo letalsko podporo nemogo\xc4\x8de zagotoviti zaradi slabega vremena specialnih enot pa sploh nih\xc4\x8de ni obvestil, da bo pri\xc5\xa1lo do napada. Tako so kolone v center mesta vstopile prakti\xc4\x8dno brez kakr\xc5\xa1ne koli podpore. Kolone so ve\xc4\x8dinoma sestavljali oklepni transporterji BMP in BTR-80 ter tanki T-72, uporaba teh vozil se je kasneje izkazala za katastrofalno, saj poveljujo\xc4\x8di niso upo\xc5\xa1tevali zlatega pravila >>Nikoli s tanki v mesto<<. Vojaki v kolonah so bili ve\xc4\x8dinoma neizku\xc5\xa1eni, slabo oboro\xc5\xbeeni in vodeni naborniki, ki so se za akcijo javili prostovoljno._NEWLINE_Na dan napada, 31. decembra, so za\xc4\x8dele kolone proti centru mesta pomikati ob razli\xc4\x8dnih \xc4\x8dasih, vzhodna kolona je proti centru odpravila pozno dopoldne, sestavljena je bila iz tankov, oklepnikov in nekaj protiletalskih topov, v oklepnikih so bile elitne enote padalcev. Kmalu po vstopu v mesto je kolona naletela na mo\xc4\x8den odpor zato je spremenila smer in se izgubila. Kolona je nato kasneje ponovno padla v zasedo, padalci pa so no\xc4\x8d pre\xc5\xbeiveli ob neprestanem boju z oporniki. Odre\xc5\xa1itev je pri\xc5\xa1la zjutraj 1.januarja ko so na pomo\xc4\x8d priletela letala vendar pritem pomoti odvrgla bombe na lastne enote. Poveljnik enote se je odlo\xc4\x8dil, da je napad nesmiseln zato se je odpravil proti letali\xc5\xa1\xc4\x8du Chankala, ki je bilo v ruskih rokah. Kolona je tja pri\xc5\xa1la sredi popoldneva, izgubila je ve\xc4\x8d oklepnikov in tankov ter 150 vojakov, cilja ni dosegla. Podobno kot z napadom iz vzhoda se je dogajalo tudi z napadom iz zahoda. Kolona je bila pod neprestanim ognjem uporni\xc5\xa1kih skupin vendar je nekako vztrajala in okoli polno\xc4\x8di prebila \xc4\x8de\xc4\x8densko linijo okoli predsedni\xc5\xa1ke pala\xc4\x8de. Ruski vojaki so se pala\xc4\x8di pribli\xc5\xbeali na tristo metrov vendar so se nato zaradi izgub in neprestanega obstreljevanja iz vseh strani umaknili, svojega cilja nikoli niso dosegli._NEWLINE_Najbolj dramati\xc4\x8dno je potekal ruski napad iz severa. Napad je potekal z dvema kolonama, v eni koloni je bil 81. regiment v drugi pa elementi 131. brigade . Kmalu zatem ko je 81. regiment vstopil v mesto je postal tar\xc4\x8da \xc4\x8de\xc4\x8denskih uporni\xc5\xa1kih skupin. Te so zasedle kleti in zgornja nadstropja stavb in z navzkri\xc5\xbenim ognjem na razdalji 40-50 metrov, ruske oklepnike in pehoto zasule s to\xc4\x8do protitankovskih izstrelkov in ognja iz avtomatskega oro\xc5\xbeja. Najpogosteje so uni\xc4\x8dili sprednje in zadnje oklepno vozilo ostala vozila pa so ostala ujeta vmes in s tem lahka tar\xc4\x8da za napadalce. Posadke vozil so se posku\xc5\xa1ale re\xc5\xa1iti kakor so vedle in znale tudi tako, da so s tanki in oklepniki ru\xc5\xa1ile okoli\xc5\xa1ke stavbe. Globlje kot je kolona prodirala v mesto bolj pogosti so postajali napadi nanjo. Ko so prva vozila pri\xc5\xa1la do predsedni\xc5\xa1ke pala\xc4\x8de je kolona \xc5\xbee popolnoma razpadla. Sledil je pani\xc4\x8dni umik v katerem se je vsako vozilo re\xc5\xa1evalo samo zase podobno je bilo s pre\xc5\xbeivelimi vojaki ti so po mestu tavali \xc5\xa1e dneve dokler niso pri\xc5\xa1li do ruskih lini ali se predali upornikom. Do ve\xc4\x8dera je regiment izgubil okoli 70 vozil ter ve\xc4\x8d kot 500 vojakov. Do ruskih linij se je uspelo prebiti le pe\xc5\xa1\xc4\x8dici pre\xc5\xbeivelih._NEWLINE_Nekaj ulic stran je proti centru prodirala 131. brigada, njegov glavni cilj je bila \xc5\xbeelezni\xc5\xa1ka postaja. Na svoji poti so sre\xc4\x8dali le manj\xc5\xa1i odpor, ki pa so ga hitro ob\xc5\xa1li brez \xc5\xbertev in \xc5\xa1kode. \xc5\xbdelezni\xc5\xa1ko postajo so zasedli okoli poldne brez te\xc5\xbeav, ne zavedajo\xc4\x8di se, da se okoli\xc5\xa1ke enote, oddaljene samo nekaj ulic, borijo za svoja \xc5\xbeivljenja. Poveljnik brigade je ukazal kro\xc5\xbeno obrambo nato pa je enota brezskrbno \xc4\x8dakala na nadaljnja navodila. \xc4\x8ce\xc4\x8deni, so napredovanje enote neprestano spremljali preko radijskih zvez zato so natan\xc4\x8dno vedeli njen polo\xc5\xbeaj in klicne znake. Sprva niso vedeli kaj naj z njo naredijo nato pa so se dokon\xc4\x8dno odlo\xc4\x8dili, da jo napadejo. Okoli treh popoldan so Rusi preko radia sli\xc5\xa1ali >>\xd0\x94\xd0\xbe\xd0\xb1\xd1\x80\xd0\xbe \xd0\xbf\xd0\xbe\xd0\xb6\xd0\xb0\xd0\xbb\xd0\xbe\xd0\xb2\xd0\xb0\xd1\x82\xd1\x8c \xd0\xb2 \xd0\xb0\xd0\xb4 (Dobrodo\xc5\xa1li v peklu)<<, kmalu zatem se je na brigado vsula to\xc4\x8da protitankovskih izstrelkov in ogenj iz avtomatskega oro\xc5\xbeja. V polurnem boju je regiment izgub vsa vozila pre\xc5\xbeiveli pa so se zatekli v glavno poslopje \xc5\xbeelezni\xc5\xa1ke postaje. Pre\xc5\xbeiveli vendar te\xc5\xbeko ranjeni poveljnik je prosil za pomo\xc4\x8d, ki pa naj bi pri\xc5\xa1la \xc5\xa1ele zjutraj 1. januarja, tako da so morali pre\xc5\xbeiveli no\xc4\x8d pre\xc5\xbeiveti sami. Zgodaj zjutraj je poveljstvo sestavilo re\xc5\xa1evalno kolono, ki je proti \xc5\xbeelezni\xc5\xa1ki postaji krenila 1. januarja ob 6:00. \xc4\x8ce\xc4\x8deni so kolono pri\xc4\x8dakovali jo z manj\xc5\xa1im napadom preusmerili iz glavne poti in jo nato tik pred \xc5\xbeelezni\xc5\xa1ko postajo ob 11:00 popolnoma razbili. Rusi so kmalu zatem organizirale \xc5\xa1e eno re\xc5\xa1evalno operacijo, ki pa je tudi propadla. Poveljnik ujete brigade je spoznal, da se bodo morali re\xc5\xa1iti sami. V mraku prihajajo\xc4\x8de no\xc4\x8di je pre\xc5\xbeivelim uspelo usposobiti nekaj vozil s katerimi so se nameravali odpeljati do ruskih linij. Na\xc4\x8drt je kmalu propadel saj so bili pre\xc5\xbeiveli brez na\xc4\x8drta mesta tako, da so se kmalu izgubili in za\xc4\x8deli brezciljno tavati po mestu. Ni dolgo trajalo da so naleteli na \xc4\x8de\xc4\x8denske upornike ti so vozla uni\xc4\x8dili pre\xc5\xbeiveli pa so se razkropili po celem mestu. V \xc5\xa1tiriindvajsetih urah so Rusi izgubili med 500 in 1.000 vojakov ter 200 oklepnih vozil._NEWLINE_Med t. i. novoletno bitko so Rusi bole\xc4\x8de spoznali, da bodo morali spremeniti taktiko \xc4\x8de bodo hoteli zavzeti Grozni. Uporabili so se \xc5\xbee preizku\xc5\xa1eno taktiko iz druge svetovna vojne. Mesto so vsak dan zasuli s tiso\xc4\x8dimi granatami in bombami, v mesto pas o poslali pehoto in specialne enote, ki so v krvavih bojih za vsako sobo, klet, hi\xc5\xa1o in ulico po\xc4\x8dasi o\xc4\x8distile mesto \xc4\x8de\xc4\x8denskih uporni\xc5\xa1kih skupin. Sedmega januarja so se Rusi \xc5\xbee pribli\xc5\xbeali predsedni\xc5\xa1ki pala\xc4\x8di, kjer je bilo nastanjeno \xc4\x8de\xc4\x8densko poveljstvo pod vodstvom generala Maskhadova. Tri dni pozneje pa je pla\xc4\x8da \xc5\xbee pri\xc5\xa1la v domet tankovskih topov, ki so jo obstreljevali z razdalje 100-200 m. Zaradi ogro\xc5\xbeenosti je \xc4\x8de\xc4\x8densko poveljstvo pala\xc4\x8do zapustilo in se preselilo ju\xc5\xbeno od Groznega.  Ko je predsedni\xc5\xa1ka pala\xc4\x8da padla so se boji preselili v ju\xc5\xbeni del Groznega. \xc4\x8ce\xc4\x8deni so se iz mesta umaknili konec januarja in v za\xc4\x8detku februarja, boji za mesto so se kon\xc4\x8dali 22. februarja 1995.\n_START_SECTION_\nVojna se nadaljuje\n_START_PARAGRAPH_\nPo padci Groznega vojna za \xc4\x8ce\xc4\x8dene \xc5\xa1e ni bila izgubljena pobegnili so v gore in nadaljevali boj. Rusi so medtem po\xc4\x8dasi vendar vztrajno zavzeli ni\xc5\xbeinske predele \xc4\x8ce\xc4\x8denije in vojno za\xc4\x8deli seliti v hribovite predele dr\xc5\xbeave. Aprila 1995 so Rusi spro\xc5\xbeili veliko ofenzivo in za\xc4\x8deli napredovati proti jugu, vneli so se hudi spopadi za Argun in Shali. \xc4\x8ce\xc4\x8densko vodstvo je iz obkoljenega Shalia pobegnilo v Serzhen-Yurt nato pa v gore in nato dokon\xc4\x8dno v Vedeno. Drugo najve\xc4\x8dje \xc4\x8ce\xc4\x8densko mesto Gudermes je padlo  brez boja. So pa bili toliko huj\xc5\xa1i boji za Shatoy, ki so jo \xc4\x8ce\xc4\x8deni branili do zadnjega. Do sredine leta 1995 so Rusi zasedli \xc5\xbee ve\xc4\x8dino dr\xc5\xbeave, pritem so ubili 2.800, ranili 10.000 in zajeli 500 upornikov. Najbolj je bil zaskrbljujo\xc4\x8d podatek, da se je veliko upornikov pome\xc5\xa1alo med  begunce, ki so pobegnili v okoli\xc5\xa1ke pokrajine._NEWLINE_Ker je bila vojna iz voja\xc5\xa1kega vidika za \xc4\x8ce\xc4\x8dene in Ruse prakti\xc4\x8dno kon\xc4\x8dana, so ti za\xc4\x8deli opozarjati nase z ugrabitvami doma\xc4\x8dih in tujih dr\xc5\xbeavljanov.  Najbolj odmevno je bilo zajetje talcev v bolni\xc5\xa1nici Budyonnovsk, med 14. in 19. junijem 1995. Med 80 in 200 \xc4\x8de\xc4\x8denskih upornikov pod vodstvom Shamil Basayeva je v bolni\xc5\xa1nici zadr\xc5\xbeevalo med 1.500 in 1.800 ljudi, njihova zahteva je bila umik ruske vojske iz \xc4\x8ce\xc4\x8denije. Rusi so zahtevo zavrnili zato so uporniki za\xc4\x8deli pobijati talce. Sledil je napad ruskih specialnih enote, ki pa je klavrno propadel, med navzkri\xc5\xbenim ognjem je umrlo in bilo ranjenih ve\xc4\x8d sto civilistov. Sledil je drugi napad rezultat katerega je bilo \xc5\xa1e ve\xc4\x8d nedol\xc5\xbenih \xc5\xbertev, Rusi so spoznali, da nimajo druge re\xc5\xa1itve kot da se pogajajo. Osemnajstega junija je bil dogovor sklenjen, \xc4\x8ce\xc4\x8deni so v zameno za talce dobili za\xc4\x8dasno premirje in prost prehod do \xc4\x8ce\xc4\x8denije kjer so izginili brez sledu. Premirje je imelo za rusko vojsko katastrofalne posledice saj je dalo \xc4\x8de\xc4\x8denskim upornikom \xc4\x8das, da se ponovno zberejo in opremijo. Proti koncu leta 1995 se je \xc5\xa1tevilo upornikov pove\xc4\x8dalo na 10.000 pove\xc4\x8dalo pa se je tudi \xc5\xa1tevilo napadov na ruske vojake, poleg tega so se za\xc4\x8deli boji \xc5\xa1iriti tudi v sosednjo Ingu\xc5\xa1etijo in Dagestan. Februarja 1996 je v Groznem potekal mirovni shod, varnostne sile so streljale na protestnike in jih nekaj ubile, kar je \xc5\xbee tako zapletene razmere \xc5\xa1e bolj zapletlo._NEWLINE_Prelomnico za \xc4\x8de\xc4\x8densko stran je bila razglasitev d\xc5\xbeihada ali svete vojna, za tem so se za\xc4\x8dela v \xc4\x8ce\xc4\x8denijo stekati ogromna sredstva za podporo \xc4\x8de\xc4\x8denskih borcev. V \xc4\x8ce\xc4\x8denijo je pri\xc5\xa1lo tudi ve\xc4\x8d kot 5.000 prostovoljcev, ki niso bili \xc4\x8ce\xc4\x8deni. Ugrabitve in lokalni spopadi so postali del vsakdanjika. V za\xc4\x8detku leta 1996 je ponovno pri\xc5\xa1lo do krize s talci, zdela pa se je, da so \xc4\x8ce\xc4\x8deni dobili tudi propagandno vojno saj so za\xc4\x8dele nekatere ruske republike zavra\xc4\x8dati zahteve po nova\xc4\x8denju in vpoklicu nabornikov v rusko vojsko._NEWLINE_\xc5\xa0estega marca 1996 se je za Ruse v \xc4\x8ce\xc4\x8deniji za\xc4\x8del nov pekel, ve\xc4\x8d kot 1.500 \xc4\x8de\xc4\x8denskih upornikov se je infiltriralo v popolnima uni\xc4\x8deni Grozni, mesto je bilo takrat dale\xc4\x8d za bojno \xc4\x8drto, in napadlo malo\xc5\xa1tevilne in razdrobljene ruske posadke. Ruski poraz je bil popoln v treh dneh so v \xc4\x8de\xc4\x8denske roke padli skoraj vsi strate\xc5\xa1ko pomembni objekti, uporniki pa so se dokopali do ogromnih zalog oro\xc5\xbeja. Istega meseca je potekal srdit boj za Samashki, aprila pa so \xc4\x8ce\xc4\x8deni spektakularno napadli rusko oklepno kolona in uni\xc4\x8dili 50 vozil v katerih je umrlo 53 ruskih vojakov. Pritem so vso dogajanje posneli na trak, posnetek je obkro\xc5\xbeil svet in je imel katastrofalne posledice za rusko politiko in javno mnenje, ki je vedno bolj in bolj nasprotovalo tej nesmiselni vojni. Enaindvajsetega aprila se je Rusom posre\xc4\x8dila spektakularna akcija, z radijsko vodenim izstrelkom so izvedli atentat na \xc4\x8de\xc4\x8denskega predsednika Dudayeva. Njegova smrt je povzro\xc4\x8dila umik upornikov iz Groznega in za\xc4\x8detek mirovnih pogajanj v katera pa ni nih\xc4\x8de ve\xc4\x8d verjel zato je rusko vojska na jugu \xc4\x8ce\xc4\x8denije za\xc4\x8dela z novo ofenzivo._NEWLINE_Ofenziva se je za\xc4\x8dela 6. avgusta 1996 samo tri dni pred za\xc4\x8detkom Jelcinovega drugega predsedni\xc5\xa1kega mandata. \xc4\x8ce\xc4\x8deni so  rusko ofenzivo izkoristili in \xc5\xbee drugi\xc4\x8d v vojni napadli Grozni, ki je bil takrat v zaledju ruske ofenzive. Mesto je napadlo okoli 1.500 gverilcev pod poveljstvom Maskhadova in Basayeva. Ruska garnizija, ki je \xc5\xa1tela okoli 12.000 vojakov je bila na napad popolnoma nepripravljena kot, da se od prej\xc5\xa1njega napada ni ni\xc4\x8d nau\xc4\x8dila. Po mestu si kro\xc5\xbeile \xc4\x8de\xc4\x8denske skupine in lovile vse ki so bili kako koli povezani z Rusi. Oblegane so postale \xc5\xa1tevilne voja\xc5\xa1nice, postojanke, skladi\xc5\xa1\xc4\x8da, bolni\xc5\xa1nice in poveljstva. V brezizhodnem polo\xc5\xbeaju in, da bi poveljniki re\xc5\xa1ili svoje vojake so za\xc4\x8deli predajati cele garnizije. Da bi bila stvar \xc5\xa1e huj\xc5\xa1a so od zunaj spodleteli vsi poizkusi re\xc5\xa1evanja ujetih ruskih vojakov v Groznem, ruske izgube so med re\xc5\xa1evanjem narasle na 1.000 mrtvih in ranjenih ter neznano \xc5\xa1tevilo ujetih. Devetnajstega avgusta je bil \xc4\x8ce\xc4\x8denskim upornikom izdan 48 ultimat v katerem se morajo umakniti iz Groznega v nasprotnem primeru bojo Rusi mesto poru\xc5\xa1ili do tal. Med civilisti, ki so \xc5\xa1e \xc5\xbeiveli v mestu se je pojavila panika in tiso\xc4\x8di so za\xc4\x8deli zapu\xc5\xa1\xc4\x8dati mesto kljub temu, do so v mestu potekali srditi boji. Kasneje je bil ultimat preklican, zaradi vse ve\xc4\x8djih izgub in protivojnega razpolo\xc5\xbeenja Rusov pa so se za\xc4\x8dela pogajanja. Konec avgusta 1996 je bilo sklenjeno trajno premirje po katerem se je morala ruska vojska iz \xc4\x8ce\xc4\x8denije umakniti do 31. decembra 1996. Vojne je bilo konec.\n_START_SECTION_\n\xc5\xbdrtve in \xc5\xa1koda\n_START_PARAGRAPH_\nVojna je pustila katastrofalne posledice za obe strani. Po ruskih podatkih je ruska vojska v \xc4\x8ce\xc4\x8deniji izgubila 3.826 vojakov, 17.892 je bilo ranjenih  1.906 pa pogre\xc5\xa1anih. Po mednarodnih podatkih so bile ruske izgube mnogo vi\xc5\xa1je. Mrtvih je bilo 5.362 vojakov, ranjenih 52.000 in pogre\xc5\xa1anih okoli 3.000. Na podlagi izjav pre\xc5\xbeivelih, dru\xc5\xbein umrlih in razli\xc4\x8dnih mirovnih zdru\xc5\xbeenj so bile izgube mnogo ve\xc4\x8dje od uradnih in naj bi celo dosegle \xc5\xa1tevilko 14.000. Med vojno naj bi zaradi voja\xc5\xa1kih operacij obeh strani umrlo 35.000 ruskih civilistov. \xc4\x8ce\xc4\x8denske izgube so bile vi\xc5\xa1je od ruskih, 100.000 mrtvih in pogre\xc5\xa1anih ter 240.000 ranjenih civilistov. Po \xc4\x8de\xc4\x8denskih podatkih naj bi izgube med \xc4\x8de\xc4\x8denskimi oboro\xc5\xbeenimi skupinami dosegle \xc5\xa1tevilko 3.000. Mnogi pravijo da \xc5\xa1tevilka ni to\xc4\x8dna, \xc5\xa1tevilo mrtvih in pogre\xc5\xa1anih naj bi se gibalo okoli 4.000. Rusi trdijo, da so izgube \xc4\x8de\xc4\x8denskih upornikov zna\xc5\xa1ale 15.000 mrtvih in pogre\xc5\xa1anih, \xc5\xa1tevilke ni mogo\xc4\x8de preveriti saj so uporni\xc5\xa1ke skupine delovale samostojno in so odgovarjale le svojim lokalnim poveljnikom._NEWLINE_Spopadi so pustili tudi ogromno materialne \xc5\xa1kode. Najbolj so bila na udaru mesta in vasi. Grozni, glavno mesto \xc4\x8ce\xc4\x8denije je bilo pokon\xc4\x8danih spopadih popolnoma v ru\xc5\xa1evinah in je spominjalo na Stalingrad iz druge svetovna vojne. Zaradi ruskega bombardiranja so bile uni\xc4\x8dene tudi cele vasi, ve\xc4\x8d sto tiso\xc4\x8d civilistov je zapustilo svoje domove in pobegnilo v sosednje ruske republike.\n_START_SECTION_\nDogodki po vojni\n_START_PARAGRAPH_\nPo vojni je \xc5\xbeivljenje teklo naprej. Med dr\xc5\xbeavam so bili sklenjeni \xc5\xa1tevilni dogovori, ki so po\xc4\x8dasi normalizirali razmere. Kljub navideznemu mira pa \xc4\x8ce\xc4\x8denija ni bila ve\xc4\x8d dr\xc5\xbeava kot neko\xc4\x8d, ker dr\xc5\xbeavo ni nih\xc4\x8de mednarodno priznal se je uvrstile med t. i. odpadni\xc5\xa1ke dr\xc5\xbeave. Zaradi vojne je ostala brez kakr\xc5\xa1nekoli infrastrukture ljudje niso dobili dela zato se je za\xc4\x8del \xc5\xa1iriti \xc4\x8drni trg in brezvladje. Februarja 1997 je bil za predsednika dr\xc5\xbeave izvoljen Aslan Maskhadov eden izmed glavnih akterjev \xc4\x8de\xc4\x8denske vojne. Kmalu se je izkazalo, da je brez mo\xc4\x8di saj ljudje niso odgovarjali izvoljeni vladi temve\xc4\x8d lokalnim vodjem in lokalnim oboro\xc5\xbeenim skupinam, zaradi \xc4\x8desar je bilo nemogo\xc4\x8de dose\xc4\x8di kakr\xc5\xa1en koli dogovor. Razglasitev svete vojn in finan\xc4\x8dna pomo\xc4\x8d iz muslimanskih dr\xc5\xbeav sta v dr\xc5\xbeavi naste\xc5\xbeaj odprli vrata islamizaciji, uvedeno je bilo strogo \xc5\xa1eriatsko pravo, ki pa ga sicer muslimansko prebivalstvo, ni bilo vajeno. Po dveh letih relativnega miru se prah vojne pri nekdanjih bojevnikih \xc5\xa1e ni polegel zato so ti pod poveljstvom Shamil Basayeva in Ibn al-Khattaba za\xc4\x8deli na\xc4\x8drtovati nove voja\xc5\xa1ke in teroristi\xc4\x8dne operacije, ki so leta 1999 vodile do druge \xc4\x8de\xc4\x8denske vojne.'